b"\n_START_ARTICLE_\nHokusajo tapyti 24 Fudzijamos vaizdai\n_START_PARAGRAPH_\nHokusajo tapyti 24 Fudzijamos vaizdai (angl. 24 Views of Mt. Fuji, by Hokusai) \xe2\x80\x93 fantastinis Roger Zelazny apsakymas, 1985 m. nominuotas Nebula premijai ir 1986 m. laim\xc4\x97j\xc4\x99s Hugo premij\xc4\x85. Apsakym\xc4\x85 i\xc5\xa1 dalies \xc4\xafkv\xc4\x97p\xc4\x97 1965 m. i\xc5\xa1leistas Hokusajo paveiksl\xc5\xb3 rinkinys \xe2\x80\x9eHokusai\xe2\x80\x99s Views of Mt. Fuji\xe2\x80\x9c, kuriame buvo 24 Fudzijamos kalno paveikslai. I\xc5\xa1 viso Hokusajis yra nutap\xc4\x99s vir\xc5\xa1 \xc5\xa1imto Fudzijamos kalno vaizd\xc5\xb3, o labiausiai garsus kitu ciklu \xe2\x80\x93 \xe2\x80\x9e36 Fudzijamos kalno vaizdai\xe2\x80\x9c._NEWLINE_Apsakymas pirm\xc4\x85 syk\xc4\xaf publikuotas 1985 m. \xe2\x80\x9eAsimov's Science Fiction\xe2\x80\x9c \xc5\xbeurnale. \xc5\xa0iuo metu i\xc5\xa1verstas ir publikuotas pranc\xc5\xabz\xc5\xb3, lietuvi\xc5\xb3 ir \xc4\xafvairiomis kitomis kalbomis.\n_START_SECTION_\nSiu\xc5\xbeetas\n_START_PARAGRAPH_\nApsakymas suskirstytas \xc4\xaf 24 skyrius, kiekvienas atitinka vien\xc4\x85 Hokusajo paveiksl\xc4\x85 i\xc5\xa1 ciklo. _NEWLINE_Pagrindin\xc4\x97 veik\xc4\x97ja, amerikiet\xc4\x97, keliauja po Fudzijamos kalno apylinkes (Japonija) b\xc4\x97gdama nuo savo buvusio gyvenimo ir buvusio vyro, kuris perk\xc4\x97l\xc4\x97 savo s\xc4\x85mon\xc4\x99 \xc4\xaf visuotin\xc4\xaf kompiuteri\xc5\xb3 tinkl\xc4\x85, i\xc5\xa1 kur gali kontroliuoti bet kokius prie jo prijungtus prietaisus ar net sukurti tam tikras elektrines manifestacijas realiame pasaulyje. Ji keliauja aplink Fudzijamos kaln\xc4\x85, kaip gid\xc4\x85 naudodama Hokusajo ciklo knygut\xc4\x99, vis palygindama matomus vaizdus su kalnu, kaip jis atrod\xc4\x97 Hokusajo laikais."